CELEX: 
Language: sl
Date: 2017-12-19 00:00:00
Title: IZVEDBENA UREDBA KOMISIJE (EU) …/… o določitvi tehničnih parametrov priložnostnega modula za leto 2019 o organizaciji dela in ureditvi delovnega časa v zvezi z vzorčno raziskavo delovne sile v skladu z Uredbo Sveta (ES) št. 577/98

IZVEDBENA UREDBA KOMISIJE (EU) …/…
            
            
               z dne 19.12.2017
            
            
               o določitvi tehničnih parametrov priložnostnega modula za leto 2019 o organizaciji dela in ureditvi delovnega časa v zvezi z vzorčno raziskavo delovne sile v skladu z Uredbo Sveta (ES) št. 577/98
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti
                  1
                in zlasti člena 7a(5) Uredbe,
            
            
               ob upoštevanju naslednjega:
            
            
               (1)V evropski strategiji zaposlovanja, smernicah za zaposlovanje
                  2
                in evropskem stebru socialnih pravic
                  3
               , zlasti v njegovih načelih varne in prilagodljive zaposlitve, usklajevanja poklicnega in zasebnega življenja ter primernega delovnega okolja, je izražena potreba po večji prilagodljivosti podjetij in delavcev v Evropi ter poudarjena potreba po zbiranju podatkov z obsežno evropsko raziskavo o uporabi različnih oblik novih načinov organizacije dela in ureditev delovnega časa ter izkušnjah delavcev z navedenimi oblikami in ureditvami.
            
            
               (2)Delegirana Uredba Komisije (EU) 2016/1851
                  4
                določa in opisuje področja, namreč priložnostne podmodule, za katere je treba zagotoviti podrobnejše podatke in ki jih je treba vključiti v priložnostni modul za leto 2019 o organizaciji dela in ureditvi delovnega časa v zvezi z vzorčno raziskavo delovne sile v skladu z Uredbo Sveta (ES) št. 577/98.
            
            
               (3)Zato bi bilo treba podrobno opredeliti tehnične parametre, filtre, šifre in rok za pošiljanje podatkov držav članic v okviru priložnostnega modula o organizaciji dela in ureditvi delovnega časa.
            
            
               (4)Ukrepi iz te uredbe so v skladu z mnenjem Odbora za evropski statistični sistem –
            
            
               SPREJELA NASLEDNJO UREDBO:
            
            
               Člen 1
            
            
               Tehnični parametri priložnostnega modula za leto 2019 o organizaciji dela in ureditvi delovnega časa, filtri in šifre, ki jih je treba uporabiti, ter rok, do katerega države članice pošljejo rezultate Komisiji, so določeni v Prilogi k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 19.12.2017
            
         
         
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 77, 14.3.1998, str. 3.
               
               
                  
                     (2)
                  
                        Sklep Sveta (EU) 2015/1848 z dne 5. oktobra 2015 o smernicah za politike zaposlovanja držav članic za 2015 (UL L 268, 15.10.2015, str. 28).
               
               
                  
                     (3)
                  
                        https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_sl
               
               
                  
                     (4)
                  
                        Delegirana uredba Komisije (EU) 2016/1851 z dne 14. junija 2016 o sprejetju programa priložnostnih modulov, ki zajema leta 2019, 2020 in 2021, za vzorčno raziskavo delovne sile v skladu z Uredbo Sveta (ES) št. 577/98 (UL L 284, 20.10.2016, str. 1).